Poštovani,

Obavještavamo vas, u skladu sa članom 13 Pravilnika o standardima za akreditaciju programa obuke, odnosno programa pružanja usluge u oblasti socijalne i dječje zaštite, načinu sprovođenja postupka akreditacije programa, sadržini i obliku sertifikata ("Službeni list Crne Gore", br. 147/22 od 29.12.2022 ) da će autorke programa Mugoša Mirjana i Dajković Nikoleta organizovati dvodnevnu obuku, po akreditovanom programu “**Uloga stručnih radnika u procesu prepoznavanja alijenacije djece**”. Program obuke je akreditovan rješenjem Zavoda broj 3-21/2 od 15.12. 2022. godine.

Planirano je da se obuka održi **18. i 19. aprila 2023.godine**, u prostorijama Zavoda za socijalnu i dječju zaštitu, u skladu sa ranije postignutim dogovorom.

Ciljna grupa su profesionalci tj. stručni radnici zaposleni u centrima za socijalni rad, savjetovalištima za brak i porodicu domovima zdravlja. Takođe, obuka je namijenjena i stručnjacima koji rade sa porodicama u procesu razvoda braka, gdje najčešće dolazi do procesa alijenacije, a koji su u obavezi da preduzimaju mjere i radnje iz svoje nadležnosti u odnosu na saznanja (advokati, sudije u parničnim i vanparničnim, ali i prekršajnim postupcima). Krajnji korisnici su korisnici usluga socijalne i dječje zaštite.

Program obuke se odnosi na sticanje osnovnih i jačanje postojećih kompetencija stručnih radnika i drugih stručnjaka koji svojim radnim angažovanjem učestvuju u procesu prepoznavanja alijenacije djece i kompleksnom radu sa porodičnim sistemima koji su obuhvaćeni procesom alijenacije. Program obuke se temelji na savremenoj teorijskoj i istraivačkoj bazi, ali i praksi i iskustvu u radu sa ovom kategorijom korisnika socijalne i dječje zaštite.

Predavači na ovoj obuci biće mr **Mugoša Mirjana**, socijalna radnica i savjetnica u sistemskoj porodičnoj psihoterapiji i **Dajković Nikoleta**, socijalna radnica.

Troškove honorara predavača snosi Zavod za socijalnu i dječju zaštitu. Zavod ne snosi troškove smještaja. Učesnici će dobiti sertifikat o uspješno završenom programu obuke.

Prijave slati na mail **crnagorazavod@gmail.com**sa nazivom obuke u predmetu maila.